*Likumprojekts*

**Grozījumi** [**Komercdarbības atbalsta kontroles likumā**](http://likumi.lv/doc.php?id=178987)

Izdarīt [Komercdarbības atbalsta kontroles likumā](http://likumi.lv/doc.php?id=69673) (Latvijas Vēstnesis, 2014, 123.nr.) šādus grozījumus:

1. Aizstāt 8.panta otrajā daļā vārdus “šā panta izpratnē” ar vārdiem “šā likuma izpratnē”.

2. Papildināt likumu ar 8.¹pantu šādā redakcijā:

“**8.¹pants. Komercsabiedrību, kas saņem komercdarbības atbalstu, īpašie darbības izbeigšanas nosacījumi**

(1) Ja komercsabiedrība, kura nonākusi finansiālās grūtībās un saskaņā ar komercdarbības atbalstu regulējošiem normatīvajiem aktiem saņem atbalstu, ne vēlāk kā sešus mēnešus pirms Eiropas Komisijas lēmumā vai nacionālajā normatīvajā aktā par atbalsta piešķiršanu noteiktā komercsabiedrības likvidācijas termiņa konstatē, ka komercdarbības atbalsts nav pilnībā atmaksāts un netiks atmaksāts līdz atbalsta sniegšanas termiņa beigām, komercsabiedrība izbeidz darbību un uzsāk komercsabiedrības likvidācijas procesu ņemot verā šī panta otrajā un trešajā daļā noteiktos izņēmumus.

(2) Šā panta pirmajā daļā uzsākta likvidācijas procesa ietvaros pakārtotās saistības tiek pildītas tikai tad, kad pilnībā ir atmaksāts saņemtais komercdarbības atbalsts, un līdz tam brīdim:

1) komercdarbības atbalsts un pakārtotās saistības nav pamats maksātnespējas procesa ierosināšanai;

2) pakārtoto saistību kreditora prasījums nevar tikt nodrošināts, kā arī pakārtoto saistību kreditors nav tiesīgs prasīt viņam pienākošos summu deponēšanu vai jebkādu citu izpildījumu;

3) ir aizliegts komercsabiedrības dalībniekiem (akcionāriem, biedriem, īpašniekiem) izmaksāt likvidācijas kvotas.

(3) Uzņēmumu reģistrs izslēdz komercsabiedrību no publiskā reģistra arī gadījumos, ja šā panta noteiktā kārtībā veiktas likvidācijas ietvaros nav atmaksāts komercdarbības atbalsts vai segtas pakārtotās saistības.

(4) Ja daļa no komercdarbības atbalsta netiek atgūta, pēc komercsabiedrības likvidācijas šī daļa tiek dzēsta likumā par valsts budžetu kārtējam gadam noteiktajā apmērā.”.

3. Aizstāt 11.pantā vārdus un skaitli “21.maija” ar vārdien un skaitli “17.jūnija”.

4. Aizstāt Pārejas noteikumu 2.punktā vārdus un skaitļus “2014.gada 31.decembrim” ar vārdiem un skaitļiem “2016.gada 30.jūnijam”.

Finanšu ministra vietā –

zemkopības ministrs J.Dūklavs

09.05.2016 9:52

279

I.Tuševs

67095441, [Ignats.Tusevs@fm.gov.lv](mailto:Ignats.Tusevs@fm.gov.lv)